text: মোংলায় তৃতীয় পর্যায়ে করোনা টিকা প্রদান কার্যক্রম শুরু - ঊষার আলো
  শুক্রবার, ৩০শে জুলাই, ২০২১ খ্রিস্টাব্দ ১৫ই শ্রাবণ, ১৪২৮ বঙ্গাব্দ ; দুপুর ১:৪৩;
  মোংলায় তৃতীয় পর্যায়ে করোনা টিকা প্রদান কার্যক্রম শুরু
  সর্বশেষ আপডেটঃ জুলাই ১৩, ২০২১
  মোঃএরশাদ হোসেন রনি, মোংলা : মঙ্গলবার (১৩ জুলাই ) সকাল থেকে মোংলায় তৃতীয় পর্যায়ে করোনা টিকা প্রদান কার্যক্রম শুরু হয়েছে বলে জানান,মোংলা উপজেলা স্বাস্থ্য কমপ্লেক্সের পরিবার পরিকল্পনা কর্মকর্তা ডাঃ জীবিতেশ বিশ্বাস।
  ডাঃ জীবিতেশ বিশ্বাস বলেন মোংলায় টীকা নেওয়ার ক্ষেত্রে মানুষের মধ্যে আগ্রহ অনেক বেশী।টীকা নেওয়ার জন্য এত আগ্রহ যে হাসপাতালে মাঝে মাঝে ভীড় জমে যায়।আগে আগে টীকা নেওয়ার জন্য তাড়াহুড়ো ও করে অনেকে।কেউ কেউ আবার জ্বর নিয়েও চলে আসে টীকা নিতে।তবে জ্বরসহ শারীরিকভাবে অসুস্থদের টিকা না দিয়ে ফেরত পাঠানো হয়েছে বলে জানান তিনি।
  তিনি আরো বলেন মোংলায় আজ ১৪ জনের নমুনা পরীক্ষা করানো হয়েছে তার মধ্যে ৩ জনের শরীরে করোনা সনাক্ত হয়েছে।